ఈ విద్యా సంవత్సరం దాదాపు ముగిసింది. విద్యాలయాలకు సెలవులు కూడా ప్రకటిస్తున్నారు. ఈ సెలవుల్లో విద్యాలయాల్లో ఆదనపు వసతులు కల్పనకు చర్యలు చేపట్టాల్సి ఉంది. ప్రయివేటు విద్యాలయాలకు దీటుగా సర్కారు విద్యాలయాల్లో సౌకర్యాలు కల్పించాల్సి ఉంది. వచ్చే విద్యా సంవత్సరంలో విద్యార్థులు ఇబ్బందులు పడకుండా విద్యను సజావుగా అభ్యసించేందుకు అవసరమైన మౌలిక సదుపాయాల కల్పనకు ఇప్పటి నుంచే ప్రణాళికలు రూపొందించాల్సి ఉంది. నేటికీ పక్కా భవనాలు లేని విద్యాలయాలు చాలా ఉన్నాయి. పక్కా భవనాలు లేని చోట భవనాలను నిర్మించాల్సి ఉంది. మరుగుదొడ్లు లేని చోట మరుగుదొడ్లును నిర్మించాలి. తాగు నీటి సమస్యను పరిష్కరించేందుకు పక్కాగా చర్యలు చేపట్టాలి. ఉన్న వసతులకు మరమ్మతులు చేపట్టాల్సి ఉంది. చాలా ప్రాధిమిక పాఠశాలలకు విద్యుత్‌ కనక్షన్‌లు లేవు. ఈ పాఠశాలలలో టి.వి.లు ఉన్నా, వాటిని బోధనకు ఉపయోగించటం లేదు. విద్యుత్‌ కనక్షన్‌ ఉంటే వీటిని విద్యా బోధనకు ఉపయోగించే అవకాశం ఉంటుంది. కాబట్టి పాఠశాలలకు విద్యుత్‌ కనక్షన్లు ఏర్పాటుకు కూడా అధికారులు, ప్రజా ప్రతినిధులు కృషి చేయాల్సి ఉంది. రానున్న విద్యా సంవత్సరంలో విద్యా ప్రమాణాలు పెంచేందుకు కృషి చేయాలి. నాణ్యమైన విద్యను అందించేందుకు అవసరమైన మౌలిక సౌకర్యాల కల్పనకు ఇప్పటి నుంచే చర్యలు తీసుకోవాలి. దీనికి ఉపాధ్యాయులు, విద్యార్థుల తల్లిదండ్రులు తగిన సూచనలు, సలహాలు అధికారులకు, ప్రజా ప్రతినిధులకు అందజేయాలి. స్థానిక సమస్యలను వారి దృష్టికి తీసుకు వెళ్లి వాటి పరిష్కారానికి కృషి చెయ్యాలి. ఇది అంతా తమ బాధ్యతగా భావించాలి.
ee vidya samvatsaram daadaapu mugisindi. vidyaalayaalaku selavulu kuudaa prakatistunnaaru. ee selavullo vidyaalayaallo aadanapu vasatulu kalpanaku charyalu chepattalsi undi. prayivetu vidyaalayaalaku deetugaa sarkaaru vidyaalayaallo soukaryaalu kalpinchalsi undi. vache vidya samvatsaramlo vidyaarthulu ibbandulu padakunda vidyanu sajavuga abhyasinchenduku avasaramaina moulika sadupayala kalpanaku ippati nunche pranaalikalu roopondinchaalsi undi. netiki pakka bhavanalu laeni vidyaalayaalu chala unnaayi. pakka bhavanalu laeni chota bhavanaalanu nirminchaalsi undi. marugudodlu laeni chota marugudodlunu nirminchaali. taagu neeti samasyanu parishkarinchenduku pakkaga charyalu chepattali. unna vasatulaku marammatulu chepattalsi undi. chala praadhimika paatasaalalaku vidyuthi kanakshanlu levu. ee paatasaalalalo ti.vi.lu unna, vaatini bodhanaku upayoginchatam ledu. vidyuthi kanakshan unte veetini vidya bodhanaku upayoginche avakaasam untundi. kabatti paatasaalalaku vidyuthi kanakshanlu erpaatuku kuudaa adhikaarulu, praja pratinidhulu krushi cheyalsi undi. raanunna vidya samvatsaramlo vidya pramaanaalu penchenduku krushi cheyali. naanhyamaina vidyanu andinchenduku avasaramaina moulika soukaryaala kalpanaku ippati nunche charyalu teesukovali. deeniki upaadhyaayulu, vidyaarthula tallidandrulu tagina suuchanalu, salahalu adhikaarulaku, praja pratinidhulaku andajeyaali. sthaanika samasyalanu vaari drushtiki teesuku velli vaati parishkaaraaniki krushi cheyyali. idhi antaa tama baadhyatagaa bhaavinchaali.